text: Tager imod stemmesedler hun selv skulle stå på
  25 maj 2014 kl. 15.58
  For én af de valgtilforordnede på biblioteket i Sønderborg er det en lidt underlig dag. Ellen Trane Nørby skulle nemlig have stået øverst på Venstres kandidatliste ved europaparlamentsvalget. 
  
  Ellen Trane Nørby var udpeget som Venstres spidskandidat, indtil en graviditet fik hende til at afbryde sit kandidatur. Søndag havde hun alligevel en finger med i valget, da hun gav en hånd med som valgtilforordnet i Sønderborg.
  